A Bizottság határozata

(1995. július 25.)

a törzskönyvezett lovak Szíriából történő ideiglenes behozatalára, újbóli beléptetésére és behozatalára irányadó állat-egészségügyi feltételek tekintetében a 79/542/EGK tanácsi határozat, valamint a 92/260/EGK, a 93/195/EGK és a 93/197/EGK bizottsági határozatok módosításáról

(EGT-vonatkozású szöveg)

(95/323/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 12., 13., 15., 16. cikkére, valamint 19. cikkének ii. pontjára,

mivel a legutóbb Ausztria, Finnország és Svédország csatlakozási okmányával módosított 79/542/EGK tanácsi határozat [2] megállapította azon harmadik országok jegyzékét, ahonnan a tagállamok engedélyezik szarvasmarhafélék, sertések, lófélék, juhok és kecskék, továbbá friss hús és húsipari termékek behozatalát;

mivel a törzskönyvezett lovak ideiglenes beléptetésére és behozatalára irányadó állat-egészségügyi feltételeket és az állatorvosi bizonyítvány kiállítását a legutóbb Ausztria, Finnország és Svédország csatlakozási okmányával módosított 92/260/EGK határozat [3], illetve 93/197/EGK határozat [4] állapítja meg, míg azokat, amelyek a törzskönyvezett lovak ideiglenes kivitelét követő újbóli beléptetésére irányadók, a legutóbb a 95/99/EK határozattal [5] módosított 93/195/EGK bizottsági határozat [6];

mivel a Szíriába kiküldött bizottsági állatorvosi küldöttség látogatását követően úgy tűnik, hogy az állat-egészségügyi helyzet jól felépített és szervezett állat-egészségügyi szolgálatok kielégítő ellenőrzése alatt áll;

mivel Szíria már több mint két éve mentes az afrikai lópestistől, és az utóbbi tizenkét hónapban nem végeztek védőoltásokat a betegség ellen, takonykór és tenyészbénaság több mint hat hónapja, a lovak venezuelai járványos agy- és gerincvelő-gyulladása és a fertőző hólyagos szájgyulladás soha nem fordult elő;

mivel Szíria állat-egészségügyi hatóságai garantálták, hogy telefax, távirat vagy telex útján 24 órán belül értesítik a Bizottságot és a tagállamokat a lófélékben előforduló, a 90/426/EGK irányelv A. mellékletében említett bármely fertőző vagy ragályos betegség megállapításáról, továbbá arról is, ha a lófélék oltási vagy behozatali rendjében bármiféle változás történik;

mivel az állat-egészségügyi feltételeket és állatorvosi bizonyítványokat az érintett harmadik ország állat-egészségügyi helyzetének megfelelően kell elfogadni; mivel ez az eset csak a törzskönyvezett lovakra vonatkozik;

mivel megfelelően módosítani kell a 79/542/EGK tanácsi határozatot és a 92/260/EGK, a 93/195/EGK és a 93/197/EGK bizottsági határozatokat;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 79/542/EGK határozat mellékletének 2. részében a lófélék külön oszlopa az ISO kód betűrendjének megfelelő helyen a következő sorokkal egészül ki:

"SY | Syria | x" | |

.

2. cikk

A 92/260/EGK bizottsági határozat a következőképpen módosul:

1. Az I. mellékletben az E. csoportba tartozó harmadik országok jegyzéke a betűrendnek megfelelően a "Szíria" szöveggel egészül ki.

2. A II. melléklet E. részében az egészségügyi bizonyítvány címében a harmadik országok jegyzéke a betűrendnek megfelelően a "Szíria" szöveggel egészül ki.

3. cikk

A 93/195/EGK bizottsági határozat a következőképpen módosul:

1. Az I. mellékletben az E. csoportba tartozó harmadik országok jegyzéke a betűrendnek megfelelően a "Szíria"(2) szöveggel egészül ki.

2. A II. melléklet E. részében meghatározott egészségügyi bizonyítvány címében a harmadik országok jegyzéke a betűrendnek megfelelően a "Szíria" szöveggel egészül ki.

4. cikk

A 93/197/EGK bizottsági határozat a következőképpen módosul:

1. Az I. mellékletben az E. csoportba tartozó harmadik országok jegyzéke a betűrendnek megfelelően a "Szíria" szöveggel egészül ki.

2. A II. melléklet E. részében meghatározott, a törzskönyvezett lovak állatorvosi bizonyítványára vonatkozó cím első fordulatában a harmadik országok jegyzéke a betűrendnek megfelelően a "Szíria"(2) szöveggel egészül ki.

5. cikk

Ennek a határozatnak a tagállamok a címzettjei.

Kelt Brüsszelben, 1995. július 25-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 146., 1979.6.14., 15. o.

[3] HL L 130., 1992.5.15., 67. o.

[4] HL L 86., 1993.4.6., 16. o.

[5] HL L 76., 1995.4.5., 16. o.

[6] HL L 86., 1993.4.6., 1. o.

--------------------------------------------------